વાગડ વીસા ઓસવાળ જૈન માટે ૧૦૦ની નીચેનો ટાર્ગેટ આસાન હોય છે ત્યારે હાર્દિક શાહની પહેલી ઓવરમાં જ બૅટિંગ-ટીમના સ્ટાર બૅટ્સમૅન ધર્મેશ છેડા (૫૬…)એ છેલ્લા ૪ બૉલમાં ૪ ફોર ફટકારીને થોડો ચમકારો બતાવ્યો હતો, પરંતુ બીજી ઓવરમાં ૨૫ રનના સ્કોર પર ઓપનર રોનક ગાલા આઉટ થતાં ટીમને આંચકો લાગ્યો હતો, પરંતુ નૉટઆઉટ રહીને ટીમને જીત અપાવવા માટે જાણીતા ધર્મેશ છેડાએ ત્રીજા ક્રમે બૅટિંગમાં આવેલા કૅપ્ટન ચિરાગ નિસર (૧૯)ના સાથ વડે ફટકાબાજી કરીને ટીમના સ્કોરને માત્ર ૬.૩ ઓવરમાં ૯૭ રને પહોંચાડીને ૯ વિકેટે વિજય અપાવ્યો હતો.